cyanic-selkie/wikianc huggingface dataset:
জোহরা দাউদ
প্রাথমিক জীবন যুক্তরাষ্ট্রে
১৯৭৯ সালে সোভিয়েতরা আফগানিস্তান আক্রমণ করে। এক বছর পর জোহরা দাউদ, তার স্বামী মোহাম্মদ দাউদ, তাদের শিশুসহ জার্মানিতে পালিয়ে যায়। ১৯৮০ সালে তিনি নিউ ইয়র্কের লাগার্ডিয়া বিমানবন্দরে পৌঁছান, যেখানে তিনি বুঝতে পারেন যে একজন উচ্চশ্রেণীর নাগরিক হিসেবে তার জীবন শেষ হয়ে গেছে। কাবুল বিশ্ববিদ্যালয় থেকে ফরাসি সাহিত্যে ডিগ্রী নিয়ে জোহরা দাউদ রিচমন্ডের একটি ফরাসি বেকারিতে চাকরি পেতে সক্ষম হন। যখন সে চাকরিতে পৌঁছায়, তখন তাকে একটি মপ দেওয়া হয় এবং মেঝে ঝাড়ু দেওয়ার জন্য রান্নাঘরে পাঠানো হয়। একজন প্রশিক্ষিত বাণিজ্যিক পাইলট হওয়া সত্ত্বেও জোহরা দাউদের স্বামী মোহাম্মদ দাউদ ম্যাকডোনাল্ডসে কাজ করতেন এবং তারপর ট্যাক্সি ড্রাইভার হিসেবে কাজ করতেন। জোহরা এবং মোহাম্মদ দাউদ পরে তাদের ইংরেজি ভাষা উন্নত করার জন্য ইংরেজি ক্লাস, টিউটোরিয়াল এবং পরীক্ষা দিতে শুরু করেন। এত পরিশ্রমের পর মোহাম্মদ দাউদ ইউনাইটেড এয়ারলাইন্সের পাইলট হিসেবে চাকরি করেন। তাদের আয় বৃদ্ধির সাথে সাথে মোহাম্মদ এবং জোহরা দাউদ তাদের পরিবারের বাকি সদস্যদের যুক্তরাষ্ট্রে ভর্তি করতে শুরু করেন, পাশাপাশি তাদের ক্যালিফোর্নিয়ার বসতি স্থাপন করেন।
রিচার্ড জে ফিনলে
তথ্যসূত্র
<references group="" responsive="1">
শফিক-উর-রহমান
শফিক-উর-রহমান একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের সদস্য ও বাংলাদেশ কোস্ট গার্ড এর সাবেক ডিরেক্টর জেনারেল ছিলেন।
কর্মজীবন
শফিক-উর-রহমান ১৯৯৫ সালের ফেব্রুয়ারি মাস থেকে ১৯৯৮ সালের আগস্ট মাস পর্যন্ত বাংলাদেশ কোস্ট গার্ড এর ডিরেক্টর জেনারেল পদে ছিলেন। তিনি নৌবাহিনীর কমোডর হিসেবে অবসর গ্রহণ করেন। এছাড়া তিনি এশিয়ান গ্রুপের পরিচালক এবং প্রহরী সিকিউরিটি সার্ভিস লিমিটেডের নির্বাহী পরিচালক।
দূর্নীতি মামলা
শফিক-উর-রহমান বাংলাদেশ কোস্ট গার্ড এর ডিরেক্টর জেনারেল পদে থাকাকালীন সময়ে কোস্ট গার্ডের ১১ হাজার ১০০ মেট্রিক টন গম দুর্নীতির মাধ‌্যমে বিক্রি করে প্রায় সাড়ে সাত কোটি টাকা আত্মসাতের অভিযোগ উঠে। ১৯৯৮ সালে শফিক-উর-রহমানসহ পাঁচজনের বিরুদ্ধে ক্যান্টনমেন্ট থানায় এই মামলা করে তখনকার দুর্নীতি দমন ব্যুরো। আসামীরা হলেন তৎকালীন কমোডর বিএন এম এম রহমান, লেফটেন্যান্ট কমান্ডার বি এন রাশেদ তানভীর, লেফটেন্যান্ট বিএন এম এস উদ্দিন ও সাব-লেফটেন্যান্ট আশরাফুর হক। ২০১৬ সালের সেপ্টেম্বর মাসে তিনি দুর্নীতি দমন কমিশনের মামলায় গ্রেফতার হন। মামলা দায়ের হওয়ার ১৮ বছর পর শফিক-উর-রহমানকে গ্রেপ্তার করা হয়। যদিও মামলা দায়েরের পরপরই এই বিষয়ে তিনি উচ্চ আদালতে রিট করেন। এরপর রিটের নিষ্পত্তি হওয়ায় তার বিরুদ্ধে গ্রেপ্তারি পরোয়ানা জারি করে বিচারিক আদালত। অভিযোগপত্রে বলা হয়, গ্রামীণ অবকাঠামো সংস্কার কর্মসূচির আওতায় চট্টগ্রাম, মোংলা ও পটুয়াখালী অঞ্চলের বিভিন্ন প্রকল্প বাস্তবায়নের জন্য বিভিন্ন সময়ে দুর্যোগ ব্যবস্থপনা ও ত্রাণ মন্ত্রণালয় থেকে কোস্টগার্ডের অনুকূলে অর্থ বরাদ্দ দেওয়া হয়েছিলো। শফিক-উর-রহমান এই গম  ৫ টাকা কেজি হিসেবে ৫ কোটি ৫৫ লাখ টাকায় বিক্রি করেন। অথচ ১৯৯৭-৯৮ অর্থবছর হিসেবে গমের বাজারমূল্য ছিল প্রতি কেজি ১১ টাকা ৬৪ পয়সা।
রাফ রিচার্ডসন
১৯৪০ এর দশকে তিনি অলিভিয়ে ও জন বারেলের সাথে ওল্ড ভিস কোম্পানি সহ-পরিচালনা করেন। সেখানে তার সবচেয়ে প্রসিদ্ধ চরিত্রগুলোর মধ্যে ছিল পির গিন্ট ও ফালস্টাফ। তিনি ও অলিভিয়ে ১৯৪৫ সালে ইউরোপ এই কোম্পানিটির এবং ১৯৪৬ সালে ব্রডওয়ের প্রধান চরিত্রে কাজ করেন। ১৯৫০ এর দশকে ওয়েস্ট এন্ড থিয়েটারে এবং বিভিন্ন সফলে, রিচার্ডসন আধুনিক ও ধ্রুপদী নাটকে অভিনয় করেন, যার মধ্যে রয়েছ দি এয়ার্স, হোম আট সেভেন, ও থ্রি সিস্টার্স। তিনি তার মৃত্যুর পূর্ব পর্যন্ত মঞ্চ ও চলচ্চিত্রে কাজ করে যান।
জীবনী
রিচার্ডসন ১৯০২ সালের ১৯ ডিসেম্বর গ্লোচেস্টারশায়ারের চেল্টেনহামে জন্মগ্রহণ করেন। তার পিতা আর্থার রিচার্ডসন এবং মাতা লিডিয়া'র (জন্মনাম রাসেল) তিন সন্তানের মধ্যে সর্বকনিষ্ঠ ছিলেন। তার পিতামাতা প্যারিসে চিত্রশিল্পী উইলিয়াম আদোলফ বোগুয়েরোর নিকট পড়াকালীন পরিচিত হন। আর্থার ১৮৯৩ সাল থেকে চেল্টেনহাম লেডিজ কলেজে কর্মরত ছিলেন।
১৯০৭ সালে তার পিতামাতা আলাদা হয়ে যান, কিন্তু কোন বিবাহ বিচ্ছেদ বা আনুষ্ঠানিকভাবে পৃথক হন নি। রিচার্ডসনের দুই বড় ভাই ক্রিস্টোফার ও অ্যামব্রোস তার পিতার সাথেই ছিলেন এবং তার মা লিডিয়া তাকে নিয়ে চলে যান। এই দম্পতির আলাদা হওয়ার প্রকাশ্য কারণ ছিল আর্থারের অধ্যয়নের জন্য লিডিয়ার ওয়ালপেপার পছন্দ। জন মিলারের জীবনী বই অনুসারে মূল কারণ যাই হোক না কেন তা জানা যায় নি। আরেকজন জীবনীকার গ্যারি ওকনর ধারণা করেন যে আর্থার রিচার্ডসন সম্ভবত বিবাহ বহির্ভূত সম্পর্কে জড়িয়ে ছিলেন।
সোনাঝুঁটি ময়না
সোনাঝুঁটি ময়না (Ampeliceps coronatus) এক প্রজাতির শালিক এবং মায়না পরিবারের সদস্য। এটি ইন্দোচীন থেকে শুরু করে উত্তর-পূর্ব ভারত পর্যন্ত এলাকায় পাওয়া যায় এবং এটি ব্রিটিশ ভারত মহাসাগর অঞ্চলে প্রবর্তিত হয়েছিল। এর প্রধান আবাসস্থল উপগ্রীষ্মমন্ডলীয় বা গ্রীষ্মমন্ডলীয় আর্দ্র নিম্নভূমি বন, তবে এটি অনেক অবনমিত প্রাক্তন বনেও পাওয়া যায়।
বহিঃসংযোগ
.
ইয়ান ফিনলে (শিল্পকলা ইতিহাসবিদ)
উইলিয়াম ইয়ান রবার্টসন ফিনলে, সিবিই, এফআরএসএ (১৯০৬-১৯৯৫) ছিলেন একজন স্কটল্যান্ডীয় শিল্পকলা ইতিহাসবিদ, যাদুঘর পরিচালক এবং লেখক।
তথ্যসূত্র
<references group="" responsive="1">
রাম মন্দির, ভুবনেশ্বর
রাম মন্দির, (ওড়িয়া:ରାମ ଦେଉଳ) ভুবনেশ্বরের কেন্দ্রস্থলে খারবেল নগরের নিকট জনপথে অবস্থিত দেবতা রাম, দেবতা লক্ষ্মণ এবং দেবী সীতার সুন্দর চিত্রযুক্ত একটি মন্দির। প্রধান মন্দিরের সুউচ্চ চূড়াটি রাজধানী শহরের বিভিন্ন অংশ থেকে দৃশ্যমান এবং এটিই এর মূল আকর্ষণ।
আরতী
আরতী (জন্ম ১৯৫৪) একজন ভারতীয় অভিনেত্রী যিনি মূলত সত্তর এবং আশির দশকে কন্নড় চলচ্চিত্রে অভিনয় করেছিলেন। তিনি চারবার সেরা অভিনেত্রীর জন্য ফিল্মফেয়ার পুরস্কার দক্ষিণ এবং কর্ণাটক রাজ্য চলচ্চিত্র পুরস্কার জিতেছেন। ১৯৮০-এর দশকের মাঝামাঝি সময়ে তিনি চলচ্চিত্রজগত থেকে দীর্ঘ অবসর নিয়েছিলেন। আবার ২০০৫ সালে মিথাই মানে নামক কন্নড় সিনেমার পরিচালনার মাধ্যমে একজন পরিচালক হিসাবে চলচ্চিত্র জগতে প্রত্যাবর্তন করেন। এই সিনেমার জন্য তিনি সমালোচকদের ভূয়ষী প্রশংসা পান। এই সিনেমাটি সেরা শিশু চলচ্চিত্র বিভাগে কর্ণাটক রাজ্য চলচ্চিত্র পুরস্কার জিতেছিল।
তিনি বিধান পরিষদের আইন পরিষদের সদস্য হিসেবেও মনোনীত হয়েছিলেন। বি. জয়াম্মার পরে তিনিই একমাত্র অভিনেত্রী যিনি এই পদের জন্য মনোনীত হন।
কর্মজীবন
১৯৬৯ সালে মুক্তিপ্রাপ্ত গেজে পুজে সিনেমাতে একটি সংক্ষিপ্ত ভূমিকার মাধ্যমে চলচ্চিত্র জগতে তার আত্মপ্রকাশ। তিনি ১২০ টিরও বেশি ছবিতে প্রধান অভিনেত্রী হিসাবে অভিনয় করেছিলেন। তার অভিনীত উল্লেখযোগ্য সিনেমাগুলি হল, আরথী নাগরহাভু, অনুগ্রহ, প্রতিধ্বনি, শ্রীকৃষ্ণ রুক্মিনী সত্যভামা, সিপাই রামু, ভালে হুচ্চা, মহা ত্যাগা, এদাকাল্লু গুদ্দাদা মেলা, বিলি হেন্ডথি, ধর্মাসেরে, নাগারাহাভু, দেভারা কান্নু, কস্তুরী নিবাস, প্রেমেদা কানিকে, হোম্বিসিলু, বসন্ত লক্সমী, আদালু বাদালু, মানিনি, অপরাধী, পদুভারাল্লি পান্ডভারু, রঙ্গনায়াকি, সুবর্না সেথুবে, হাস্যরত্না রামকৃষ্ণ, বজ্র মুষ্টী, তুলসি দালা, টাইগার, হম্বিসিলু, শুভমংগল, উপাসনে, বিল্লি হেন্থি, কথা সংগম  ইত্যাদি। পরিচালক পুত্তনা কানাগালের সাথে তিনি বারোটি চলচ্চিত্রে কাজ করেছিলেন। ১৯৮৬ সালে তিনি টিভি সিরিজ নাম্মা নাম্মাল্লি পরিচালনা করেন। ২০০৫ সালে তিনি কন্নড় ভাষায় শিশু চলচ্চিত্র মিথাই মানে পরিচালনা করেন।
সলোমন দ্বীপপুঞ্জে ইসলাম
সলোমন দ্বীপপুঞ্জে ইসলাম একটি সংখ্যালঘু ধর্ম। এই ধর্ম প্রথম দেশটিতে প্রবেশ করেছিল ১৯৮৭ সালে, যখন আহমদিয়া আন্দোলনের অন্তর্ভুক্ত একজন ঘানাই মিশনারি তিন বছর ব্যাপী প্রাথমিক নিরীক্ষণ ভ্রমণে গুয়াদলকানাল দ্বীপে গিয়েছিলেন। এখন দেশটিতে দুটি প্রধান সম্প্রদায় রয়েছে - আহমাদি মুসলিম এবং সুন্নি মুসলিম । মার্কিন যুক্তরাষ্ট্রের পররাষ্ট্র দফতরের আন্তর্জাতিক ধর্মীয় স্বাধীনতা প্রতিবেদনের ২০০৭ সালের প্রতিবেদন অনুসারে, দেশটিতে প্রায় ৩৫০ জন মুসলমান রয়েছে। তবে বিভিন্ন প্রতিবেদনে দেখা যায় যে, দেশটিতে শুধু আহমাদিয়া মুসলমানই থাকতে পারে ১০০০ জন।
আহমদিয়া
দেশটিতে প্রথমে ঘানা থেকে আগত এক আহমদীয়া মুসলিম ধর্মপ্রচারক হাফিজ জিবরাইল ইসলামের প্রবর্তন করেছিলেন। তিনি ১৯৮৭ সাল থেকে তিন বছর ধরে দেশটিতে সফর করেছিলেন এবং মুষ্টিমেয় লোককে ধর্মান্তরিত করে ইসলাম গ্রহণ করাতে সক্ষম হন, এর পরে তিনি ঘানার উদ্দেশ্যে রওনা হন। এই সম্প্রদায়টি তখন থেকে আন্তর্জাতিক আহমদিয়া মুসলিম সম্প্রদায়ের সদস্যদের কোনও বহিরাগত যোগাযোগ ছাড়াই এক দশকেরও বেশি সময় ধরে তাদের বিশ্বাসের বিকাশ ও অনুশীলন অব্যাহত রেখেছে। ২০০০ থেকে ২০০৫ সালে, সম্প্রদায়টি আরও একজন ধর্মপ্রচারক প্রেরণ করেছিল, ফলস্বরূপ সম্প্রদায়টি প্রায় বড় হয়ে ১০০০ জনে পরিণত হয়েছে। এই সম্প্রদায়ের সদর দফতর সলোমন দ্বীপপুঞ্জের রাজধানী হোনিয়ারাতে রয়েছে এবং এটি গুয়াদলকানাল, রাসেলস, সাভো এবং বেলোনা দ্বীপপুঞ্জের গ্রামগুলিতে রয়েছে।
সুন্নি
তাবলীগী জামায়াতের সদস্যদের দাওয়াহ প্রচেষ্টার ফলে ১৯৯৫ সালে সুন্নি মুসলমানরা প্রথম দেশটিতে প্রবেশ করেছিল। সুন্নি মুসলিমরা প্রকাশ্যে আহমদীয়া মুসলমানদের থেকে আলাদা হয়ে গেছে এবং সত্য ইসলামকে প্রতিনিধিত্ব করার দাবি করেছে। আহমদিয়া সম্প্রদায়ের চেয়ে বেশি সদস্য রয়েছে বলে দাবি করেছে এই সম্প্রদায়।
তালডাংরা
জনসংখ্যার উপাত্ত
ভারতের জনগণনা ২০১১ অনুযায়ী তালডাংরার মোট জনসংখ্যা ১,৫৮১ জন, যার মধ্যে ৭৯২ জন (৫০%) পুরুষ এবং ৭৮৯ জন (৫০%) মহিলা রয়েছে। ৬ বছর বয়সের নিচে জনসংখ্যা ১৪০ জন। তালডাংরায় মোট সাক্ষরতার সংখ্যা ১,১৫৪ জন (৬ বছরের বেশি বয়সের, মোট জনসংখ্যার ৮০.০৮%)।
সমষ্টি উন্নয়ন ব্লক সদর দপ্তর
তালডাংরা সমষ্টি উন্নয়ন ব্লকের সদর দপ্তর তালডাংরা গ্রামে অবস্থিত।
পরিবহন
জাতীয় সড়ক ১৪ (পুরনো নম্বর জাতীয় সড়ক ৬০), মোরগ্রাম থেকে খড়গপুর হয়ে তালডাংরার মধ্য দিয়ে যায়। রাজ্য হাইওয়ে ৯ দুর্গাপুর থেকে ঝাড়গ্রাম হয়ে তালডাংরার মধ্য দিয়ে যায়।
স্বাস্থ্যসেবা
তালডাংরা পল্লী হাসপাতালটি তালডাংরা সমষ্টি উন্নয়ন ব্লকের কেন্দ্রীয় স্বাস্থ্য সেবাগার। এর অধীনে চারটি জনস্বাস্থ্য কেন্দ্র রয়েছে‌ঃ আমদানাড়া, হারমাসড়া, বিবারদা ও জয়পুর এবং ২৬ টি উপবাস্থ্য কেন্দ্র রয়েছে।
ক্ল্যাশ রয়্যাল
ক্ল্যাশ রয়্যাল সুপারসেল দ্বারা তৈরি ও প্রকাশিত বিনামূল্যের একটি মোবাইল কৌশল ভিত্তিক ভিডিও গেম। এই খেলাটি সংগ্রহযোগ্য কার্ড গেম, টাওয়ার প্রতিরক্ষা, এবং বহু-খেলোয়াড়ের অনলাইন যুদ্ধ ক্ষেত্র উপাদানগুলি সমন্বয়ে গঠিত। এই খেলাটি বৈশ্বিকভাবে ২ মার্চ ২০১৬ সালে মুক্তি দেয়া হয়।
খেলা
ক্ল্যাশ রয়্যালে, খেলোয়াড়গণ তাদের ট্রফি, লেবেল ও অ্যারেনা দ্বারা র‍্যাঙ্ককৃত। খেলায় একজন খেলোয়াড় সর্বোচ্চ তেরো লেবেল পর্যন্ত উঠতে পারে, যা কার্ড দান করে বা কার্ডের লেবেল বাড়ানোর মাধ্যমে অভিজ্ঞতা পয়েন্ট প্রাপ্তির মাধ্যমে অর্জন করা যায়। খেলায় মোট এগারো অ্যারেনা আছে (প্রশিক্ষণ শিবির বাদে), প্রটিটি অ্যারেনায় ট্রফির একটি নির্দিষ্ট সীমা আছে।
একটি খেলোয়াড় প্রতিপক্ষের এক বা একাধিক টাওয়ার ধ্বংস করে বা "রাজার টাওয়ার" ধ্বংস করে যুদ্ধ জয় করতে পারে। "রাজার টাওয়ার" ধ্বংস করলে খেলোয়াড়গণ স্বয়ংক্রিয়ভাবে তিন "মুকুট" লাভ করে বিজয় অর্জন করে।
ছাপরা
ছাপরা (Chapra) ভারতের বিহার রাজ্যের সরন জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬ মিটার (১১৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ছাপরা শহরের জনসংখ্যা হল ১৭৮,৮৩৫ জন। এর মধ্যে পুরুষ ৫৪% এবং নারী ৪৬%।
উৎপাদন
সপ্তদশ শতকে সারা বাঙলায় অনেক সোরার কারখানা ছিলো এবং ইংরেজ ডাচ ও পর্তুগিজদের একাধিক সোরার কারখানা ছিলো এই ছাপরা জেলায়।
অ্যান্টনি বার্টন (তত্বাবধায়ক)
অ্যান্টনি বার্টন ভিএন্ডএ মিউজিয়াম অফ চাইল্ডহুডের প্রাক্তন পরিচালক এবং ইতিহাসের একজন বিশেষজ্ঞ।
বার্টন ১৯৬৮ থেকে ২০০২ পর্যন্ত জাদুঘরের জন্য কাজ করেছিলেন। তিনি বেথনাল গ্রিনের চাইল্ডহুড জাদুঘরের প্রধান হিসাবে ১৬ বছর অতিবাহিত করেন, তারপরে তিনি দক্ষিণ কেনসিংটনে ফিরে আসেন যেখানে তিনি মিউজিয়ামের মৌখিক ইতিহাস প্রকল্পে জড়িত ছিলেন, কর্মীদের প্রাক্তন সদস্যদের কাছ থেকে স্মৃতিচারণ করেন।
বার্টন কিংস্টন ইউনিভার্সিটি, লন্ডনের একজন বহিরাগত প্রভাষক।
নিক অ্যাডামস (অভিনেতা, জন্ম ১৯৮৩)
নিকোলাস "নিক" অ্যাডামস (ইংরেজি: Nicholas "Nick" Adams; জন্ম: ১০ জুন, ১৯৮৩ ) হলেন একজন মার্কিন মিউজিক্যাল থিয়েটার অভিনেতা, গায়ক ও নৃত্যশিল্পী।
অ্যান্টনি বার্টন (তত্বাবধায়ক)
তথ্যসূত্র
<references group="" responsive="1">
নিক অ্যাডামস (অভিনেতা, জন্ম ১৯৮৩)
কর্মজীবন
২০০৬ সালে অ্যাডামস বস্টন কনসার্ভেটরি অফ মিউজিক থেকে নৃত্যকলায় মাইনর সহ মিউজিক্যাল থিয়েটারে বিএফএ ডিগ্রি অর্জন করেন। এরপর তিনি যোগ দেন শিকাগো মিউজিক্যালের আন্তর্জাতিক সফরে। পরে অ্যাডামস যোগ দিয়েছিলেন ব্রডওয়ে শিল্পীগোষ্ঠীতে। ব্রডওয়ের দ্য পাইরেট কুইন-এর মূল শিল্পীদলেরও অন্যতম সদস্য ছিলেন অ্যাডামস। ২০০৭ সালে তিনি আ কোরাস লাইন-এর ব্রডওয়ে পুনর্নির্মাণে মারিও লোপেজের বিপরীতে ল্যারির ভূমিকায় অভিনয় করেন। ২০০৯ সালের জুন মাসে অ্যাডামস যোগ দিয়েছিলেন গাইজ অ্যান্ড ডলস-এর ব্রডওয়ে পুনর্নির্মাণের মূল শিল্পীদলে।
অ্যাডামস প্রিসিলা, কুইন অফ ডেসার্ট-এর নৃত্য পরিকল্পনা করেন। এই মিউজিক্যালে অ্যাডাম/ফেলিসিয়া নৃত্য পরিবেশনও করেন। ২০১১ সালের ২০ মার্চ প্যালেস থিয়েটারে এই মিউজিক্যালটি শুরু হয়েছিল। পরে টরেন্টোয় প্রিন্সেস অফ ওয়েলস থিয়েটারেও এটি স্বল্পকাল চলেছিল।
নিক অ্যাডামস সমকামী। ২০১০ সালে তিনি প্রিসিলা, কুইন অফ ডেসার্ট শিল্পীদলের সঙ্গে ইট গেটস বেটার প্রচারাভিযানের জন্য একটি পিসিএ-তে অংশ নেন।
প্রিসিলা, কুইন অফ ডেসার্ট-এ তার অবদানের জন্য ২০১১ সালে অ্যাডামস দু’টি ব্রডওয়ে.কম অডিয়েন্স চয়েস অ্যাওয়ার্ডস লাভ করেন: "ফেভারিট ব্রেকথ্রু পারফরম্যান্স" ও "ফেভারিট ডিভা পারফরম্যান্স"। ২০১১ সালে অ্যাডামস ব্রডওয়েতে শ্রেষ্ঠ নৃত্যশিল্পী বিভাগে অ্যাস্টেয়ার অ্যাওয়ার্ডের জন্যও মনোনীত হন এবং প্রিসিলা, কুইন অফ দ্য ডেজার্ট-এ তার ভূমিকার জন্য আমেরিকান থিয়েটার হল অফ ফেম কর্তৃক সম্মানিত হন।
২০১৪ সালের ৪ ফেব্রুয়ারি অ্যাডামস উইকেড-এর জাতীয় সফরে যোগ দেন। তিনিই ফিয়েরো চরিত্রে অভিনয়কারী সর্বশেষ অভিনেতা।
২০১৬ সালে অ্যাডামস স্কেচ এলজিবিটি-বিষয়ক কমেডি ওয়েব সিরিজ গো-গো বয় ইন্টাররাপ্টেড-এর ২য় মরসুমে অভিনয় করেন।
নিক অ্যাডামস অভিনীত অন্যান্য টেলিভিশন অনুষ্ঠান ও চলচ্চিত্রগুলি হল: সেক্স অ্যান্ড দ্য সিটি ২, অ্যান ইংলিশম্যান ইন নিউ ইয়র্ক, অ্যাজ দ্য ওয়ার্ল্ড টার্নস, গাইডিং লাইট, ড্যান্সিং উইথ দ্য স্টারস, রোজি লাইভ, ইট কুড বি ওয়ার্স, দ্য কেনেডি সেন্টার অনার্স, রেজিস অ্যান্ড কেলি, গুড মর্নিং আমেরিকা, দ্য ভিউ, দ্য মেসি’স থ্যাঙ্কসগিভিং ডে প্যারেড, বেস্ট টাইম এভার উইথ নেইল প্যাট্রিক হ্যারিস এবং দ্য টনি অ্যাওয়ার্ড-এর একাধিক সম্প্রচার।
টার্টল বে-র ঘটনা
২০০৯ সালের জুলাই মাসে অ্যাডামস ও তাঁর প্রেমিক ম্যানহ্যাটনের টার্টল বে নাইটক্লাবে গিয়েছিলেন। সেখানে তাঁদের ঢুকতে দেওয়া হয়নি। বাউন্সার বলেছিলেন যে অ্যাডামস যে সাদা টি-শার্টটি পরে ছিলেন সেটি ছিল নাইটক্লাবের পোষাকবিধি বহির্ভূত। অ্যাডামস জানান, তিনি ও তাঁর প্রেমিক হাত ধরে ছিলেন এবং বাউন্সার তাঁদের দেখে তাচ্ছিল্যের হাসি হেসে তাঁদের প্রবেশে বাধা দেন। অ্যাডামস দাবি করেন, এরপর তিনি দেখেছিলেন সাদা টি-শার্ট পরা এক দল লোককে নাইটক্লাবে ঢুকতে দেওয়া হয়। অ্যাডামস তাঁদের বিষমকামী হিসেবে বর্ণনা করেন। ঘটনাটির কথা অ্যাডামস তাঁর ব্লগে ও টুইটারে পোস্ট করেন এবং তাঁর ভক্তেরা "খেপে ওঠেন"। এরপরই বারের ম্যানেজার ক্ষমা চান এবং দাবি করেন ওই সময় একটি ভুল বোঝাবুঝি হয়েছিল। উত্তরে অ্যাডামস বলেন, "আমার বিরুদ্ধে বৈষম্যমূলক আচরণ করা হয়েছে। টার্টল বে-র সঙ্গে আমি আর সম্পর্ক রাখব না আর আমি তোমাদেরও তা-ই করতে সুপারিশ করব। এই মহিলারা [!] যে ভুল বোঝাবুঝির দোহাই দিয়ে ব্যাপারটিতে মলম লাগাতে চাইছে যেটা কপটতার চূড়ান্ত নিদর্শন। শুধু তাই নয় এটি আমাকে আর নিউ ইয়র্ক সিটির সমকামী সমাজের ক্ষেত্রে পীড়াদায়ক ও আক্রমণাত্মক"।
বাংলাদেশে সামরিক অভ্যুত্থান
১৯৭১ সালে পাকিস্তান থেকে স্বাধীন হওয়ার পর থেকে বাংলাদেশ বেশ কয়েকবার সামরিক অভ্যুত্থানের সম্মুখীন হয়েছে।
১৫ই আগস্ট
বাংলাদেশ সেনাবাহিনীর কিছু নিম্নপদস্থ কর্মকর্তা ১৯৭৫-এর ১৫ই আগস্টের অভ্যুত্থান পরিচালনা করে। তাদের নেতৃত্বে ছিল মেজর শরীফুল হক (ডালিম) বীর উত্তম, মেজর সৈয়দ ফারুক রহমান এবং মেজর রশিদ। এই অভ্যুত্থানের ফলে মৃত্যুবরণ করেন দেশটির তৎকালীন রাষ্ট্রপতি শেখ মুজিবুর রহমান, তার পুরো পরিবার (দুই মেয়ে শেখ হাসিনা এবং শেখ রেহানা জার্মানিতে অবস্থানের কারণে বেঁচে যান) এবং কয়েকজন মন্ত্রী ও আওয়ামী লীগের নেতা।
৩রা নভেম্বর
মেজর ফারুক, মেজর রশিদ এবং খন্দকার মোশতাক আহমেদ-এর গড়া সরকার আরও একটি অভ্যুত্থানের মাধ্যমে ৩রা নভেম্বর, ১৯৭৫-এ ক্ষমতাচ্যুত হয়। এই অভ্যুত্থানে নেতৃত্ব দেন জেনারেল খালেদ মোশাররফ বীর উত্তম।
৭ই নভেম্বর
৩রা নভেম্বরের অভ্যুত্থানে খালেদ মোশাররফ রক্তপাতহীন অভ্যুত্থান ঘটাতে চেয়েছিলেন। তাই মেজর জেনারেল জিয়াউর রহমানকে তার নিজ বাসভবনে গৃহবন্দী করে রাখেন। কর্নেল (অবঃ) আবু তাহের সে সময় চট্টগ্রামে অবস্থান করছিলেন। কর্নেল তাহের ছিলেন জিয়াউর রহমানের একজন বিশেষ শুভাকাঙ্খী। তিনি সমাজতন্ত্রে বিশ্বাসী ছিলেন। সৈনিক-অফিসার বৈষম্য তার পছন্দ ছিল না। তার এই নীতির জন্য তাহের সেনাবাহিনীর সাধারণ সৈনিকদের মাঝেও দারুণ জনপ্রিয় ছিলেন। কর্নেল তাহের বিশ্বাস করতেন জিয়াও তারই আদর্শের লোক। ৩রা নভেম্বরের অভ্যুত্থানের পর তাহের জানতে পারেন জিয়াউর রহমানকে বন্দী করা হয়েছে। তিনি ঢাকাতে তার অনুগত ইষ্ট বেঙ্গল রেজিমেন্টের সিপাহীদের বিদ্রোহের নির্দেশ দিয়ে তৎক্ষণাৎ চট্টগ্রামে থেকে ঢাকা রওনা হন, এ সময় তার সঙ্গী ছিল শত শত জাসদ কর্মী। কর্নেল তাহেরের এই পাল্টা অভ্যুত্থান সফল হয় ৭ই নভেম্বর। কর্নেল তাহের, জিয়াউর রহমানকে ঢাকা ক্যান্টনমেন্ট থেকে মুক্ত করে নিয়ে আসেন। পাল্টা এই অভ্যুত্থানে ইষ্টবেঙ্গল রেজিমেন্টের সৈন্যরা জেনারেল খালেদ মোশাররফকে হত্যা করে।
১৯৭৭-১৯৮০ সালের সামরিক অভ্যুত্থান সমূহ
জেনারেল জিয়াউর রহমান তার পাঁচ বছরের শাসনামলে প্রায় ২১টি অভ্যুত্থানের মুখোমুখি হয়েছিলেন। ২১টি অভ্যুত্থান থেকে বেঁচে গেলেও ২২তম অভ্যুত্থানে তিনি মৃত্যুবরণ করেন। এর অধিকাংশই ছিল ১৯৭১ সালের সেই সকল মুক্তিযোদ্ধা অফিসারদের সমন্বয়ে গঠিত, যারা জিয়ার ইসলামিক ভাবাপন্ন দলের সাথে সম্পর্ক সহ্য করতে পারেননি। তিনি এসব আন্দোলন দৃঢ়ভাবে দমন করেন।
১৯৮১ সালের সামরিক অভ্যুত্থান
প্রেসিডেন্ট জিয়াউর রহমানের হত্যাকাণ্ডের মধ্য দিয়ে ১৯৮১ সালের ৩০শে মে এই ক্যু সংঘঠিত হয় দেশের দক্ষিণের বন্দর নগরী চট্টগ্রামে। রাষ্ট্রপতি জিয়ার প্রধান সেনাপতি এরশাদের ষড়যন্ত্রে একদল আর্মি অফিসার দ্বারা সংঘটিত এই ক্যুয়ের দায় চাপানো হয় জেনারেল মঞ্জুরের উপর। তিনি ছিলেন একজন বীর মুক্তিযোদ্ধা। প্রমাণ মুছে ফেলার জন্য ঢাকা থেকে ব্রিগেডিয়ার মাহমুদুল হাসানকে চট্টগ্রাম সেনানিবাসে পাঠিয়ে মঞ্জুরকে ক্যান্টনমেন্টে বন্দী অবস্থায় হত্যা করা হয় বলে লরেন্স লিফশ্যুলজ দাবী করেন।
১৯৮২ সালের সামরিক অভ্যুত্থান
জেনারেল হুসেইন মুহাম্মদ এরশাদ একটি রক্তপাতহীন অভ্যুত্থানের মাধ্যমে ২৫শে মার্চ, ১৯৮২-তে নির্বাচিত রাষ্ট্রপতি আব্দুস সাত্তারকে পদচ্যুত করেন এবং নিজেকে প্রধান সামরিক আইন প্রশাসক হিসেবে ঘোষণা দেন।
পরবর্তী অভ্যুত্থান চেষ্টা সমূহ
সেনাবাহিনীর কর্মকর্তাদের প্রত্যাহার, রেশন-বেতন বৃদ্ধিসহ বেশ কিছু দাবিতে ১৯৯৪ সালে আনসার বাহিনীর সদস্যদের মধ্যে অসন্তোষ দেখা দেয়। যা ওই বছরের ৩০শে নভেম্বর বিদ্রোহে রুপ নেয়। ওই দিন আনসার সদস্যরা ৪০ জন সেনা কর্মকর্তা ও তাদের পরিবারকে জিম্মি করে এবং তৎকালীন প্রধানমন্ত্রী খালেদা জিয়া র সাথে সাক্ষাত করতে চান। প্রধানমন্ত্রীর নির্দেশে ওই বছরের ৪ঠা ডিসেম্বর সেনাবাহিনী, বিডিআর (বর্তমান বিজিবি) ও পুলিশ বিদ্রোহ নিয়ন্ত্রণ করে। যৌথ অভিযানে ৪ জন বিদ্রোহী মারা যায় ও ১৫০ জন আহত হয়। ব্যর্থ হয় আনসারদের বিদ্রোহ। ঘটনার পরে শাস্তি হিসেবে দুই হাজার ৪৯৬ জন আনসার সদস্যকে গ্রেপ্তার ও চাকরিচ্যুত করা হয়।
পরবর্তীতে ১৯৯৬ সালে তৎকালীন সেনাপ্রধান জেনারেল এ. এস. এম. নাসিম এক অভ্যুত্থানের চেষ্টা করেন। কিন্তু তা ব্যর্থ হয় জেনারেল ইমামুজ্জামান বীর বিক্রম এর প্রতিরক্ষামূলক ভূমিকার কারণে। এসময় বাংলাদেশের রাষ্ট্রপতি ছিলেন আবদুর রহমান বিশ্বাস।
২০০৯ বিডিআর বিদ্রোহ
বিডিআর বিদ্রোহ হলো ২০০৯ সালের ২৫ ও ২৬ ফেব্রুয়ারি ঢাকার পিলখানায় তৎকালিন বিডিআরদের একটি গ্রুপ দ্বারা সংগঠিত বিদ্রোহ। বিদ্রোহের পর সংস্থাটির নাম বর্ডার গার্ড বাংলাদেশ বা সংক্ষেপে বিজিবি করা হয়েছে। বর্তমানে বিজিবি নামে সংস্থাটি পরিচিত। এটি  একটি আধা-সামরিক বাহিনী যার প্রধান কাজ বাংলাদেশর সীমানা পাহারা দেয়া। সে হিসেবে এরা সীমান্ত রক্ষী বাহিনাী নামেও পরিচিত।  বিদ্রোহী বিডিআর সৈন্যরা পিলখানায় বিডিআর সদর দফতর দখল করে বিডিআরের মহাপরিচালক শাকিল আহমেদসহ ৫৭ জন অন্যান্য সেনা কর্মকর্তা ও ১৭ জন বেসামরিককে হত্যা করে। তারা বেসামরিক লোকদের উপর গুলি চালিয়েছিল, তাদের অনেক অফিসার এবং তাদের পরিবারকে জিম্মি করেছিল, স্থাপনা ও সম্পদ ভাংচুর করেছিল এবং মূল্যবান জিনিসপত্র লুট করে নিয়েছিল। বিদ্রোহের দ্বিতীয় দিনের মধ্যে বিডিআর ক্যাম্প আছে এমন  অন্য ১২ শহর এবং শহরে অশান্তি ছড়িয়ে পড়েছিল।  সরকারের সাথে একাধিক আলোচনা ও আলোচনার পরে বিদ্রোহীরা অস্ত্র সমর্পণ করে এবং জিম্মিদের মুক্তি দেয়। অস্ত্র সমর্পণের মধ্য দিয়ে এ বিদ্রোহের অবসান ঘটে।
২০১১ সালের বাংলাদেশ অভ্যুত্থান প্রচেষ্টা
২০১১ সালের বাংলাদেশ অভ্যুত্থান প্রচেষ্টা ছিল ১১-১২ জানুয়ারি ২০১২-এর একটি অভ্যুত্থান যা ডিসেম্বর ২০১১-এ বাংলাদেশ সেনাবাহিনী থামিয়ে দিয়েছিল। এটি ১৯ জানুয়ারী ২০১২ একটি সংবাদ সম্মেলনের মাধ্যমে প্রকাশ করা হয়। অভ্যুত্থানকারীদের উদ্দেশ্য ছিল বাংলাদেশে ইসলামিক আইন প্রতিষ্ঠা করা। এর জন্যে অবসরপ্রাপ্ত সেনা কর্মকর্তাসহ বেশ কয়েকজন সামরিক কর্মকর্তা গ্রেপ্তার হয়েছেন। অভ্যুত্থানের প্রচেষ্টাকারীরা যুক্তি দিয়েছিলেন যে তারা জাতীয়তাবাদের পক্ষ হয়ে বাংলাদেশকে ভারতের পুতুলে পরিণত হতে বাধা দেওয়ার চেষ্টা করছেন মাত্র।
নেপালের বিশ্ব ঐতিহ্যবাহী স্থানসমূহের তালিকা
নেপালে চারটি স্থানকে ইউনেস্কো স্বীকৃত বিশ্ব ঐতিহ্যবাহী স্থানের মর্যাদা দেওয়া হয়েছে।
ঐতিহ্যবাহী স্থানগুলির তালিকা
নিম্নলিখিত সারণিতে প্রতিটি বিশ্ব ঐতিহ্যবাহী স্থান সম্পর্কে সংক্ষিপ্ত বিবরণ দেওয়া হল:
শাহেদল ইউনিয়ন
শাহেদল ইউনিয়ন বাংলদেশের ঢাকা বিভাগের কিশোরগঞ্জ জেলার হোসেনপুর উপজেলার একটি ইউনিয়ন।
অবস্থান ও সীমানা
পশ্চিমে আড়াইবাড়িয়া ইউনিয়ন, পূর্বে সদর উপজেলার বিন্নাটি ইউনিয়ন, উত্তরে পুমদী ইউনিয়ন ও দক্ষিণে পাকুন্দিয়া উপজেলার সুখিয়া ইউনিয়ন ও জাঙ্গালিয়া ইউনিয়ন
প্রশাসনিক এলাকা
শাহেদল ইউনিয়নে ৮টি গ্রাম রয়েছে যা ৯টি ওয়ার্ডে বিভক্ত।
আয়তন ও জনসংখ্যা
আয়তন ১৫.৭০ বর্গকিলোমিটার। জনসংখ্যা প্রায় ৪০ হাজার।
শিক্ষা ব্যবস্থা
সাক্ষরতার হার : ২০১৬ সালের জরিপ অনুযায়ী সাক্ষরতার হার ৫৫%
শিক্ষা প্রতিষ্ঠান কলেজ ১টি,মাধ্যমিক বিদ্যালয় ২টি, আলিয়া মাদ্রাসা ৩টি, প্রাথমিক বিদ্যালয় ১১টি।
দর্শনীয় স্থান
ডি,এস মোড়.
৬৪তম ফিল্মফেয়ার পুরস্কার
৬৪তম ফিল্মফেয়ার পুরস্কার দ্য টাইমস গ্রুপ কর্তৃক প্রদত্ত ফিল্মফেয়ার পুরস্কারের ৬৪তম আয়োজন, যা ২০১৮ সালের সেরা হিন্দি-ভাষার চলচ্চিত্রগুলিকে প্রদান করা হয়েছিল। অনুষ্ঠানটি ২৩ই মার্চ ২০১৯ সালে মুম্বইয়ে অনুষ্ঠিত হয়।
রাজি ও আন্ধাধুন চলচ্চিত্রগুলি পাঁচটি করে পুরস্কার অর্জন করে; তন্মধ্যে রাজি সেরা চলচ্চিত্র, সেরা পরিচালক (মেঘনা গুলজারের জন্য) এবং সেরা অভিনেত্রী (আলিয়া ভাটের জন্য) বিভাগে পুরস্কৃত হয়। বাধাই হো ও পদ্মাবত প্রত্যেকটি চারটি পুরস্কার, তুম্বাড তিনটি এবং সঞ্জু দুইটি পুরস্কার জয় করে, যার মধ্যে ছিল সেরা অভিনেতার পুরস্কার (রণবীর কাপুরের জন্য)।
জনপ্রিয় পুরস্কার
thumb|120px|[[মেঘনা গুলজার রাজি-এর জন্য শ্রেষ্ঠ পরিচালক বিভাগে পুরস্কৃত হন]] thumb|120px|[[রণবীর কাপুর সঞ্জু-এর জন্য শ্রেষ্ঠ পরিচালক বিভাগে পুরস্কৃত হন]] thumb|120px|[[আলিয়া ভাট রাজি-এর জন্য শ্রেষ্ঠ পরিচালক বিভাগে পুরস্কৃত হন]]
ফিল্মফেয়ার ওয়েবসাইটে মনোনয়নের জন্য মতদান, ডিসেম্বর ২০১৮ এর শেষ দিকে শুরু হয় এবং জানুয়ারী ২০১৯ এ সমাপ্ত হয়।  মনোনীতদের নাম ১২ মার্চ ২০১৯ এ ঘোষণা করা হয়েছিল এবং বিজয়ীদের নাম ২৩ শে মার্চ ২০১৯ এ ঘোষণা করা হয়েছিল।
গিজনের কলঙ্ক
"গিজনের কলঙ্ক" হলো ১৯৮২ ফিফা বিশ্বকাপের একটি ফুটবল ম্যাচের নাম যা ১৯৮২ সালের ২৫ জুন গিজনে অবস্থিত এল মলিনন স্টেডিয়ামে পশ্চিম জার্মানি এবং অস্ট্রিয়ার মধ্যে অনুষ্ঠিত হয়েছিল। ম্যাচটি ছিল প্রথম রাউন্ডের গ্রুপ ২–এর ষষ্ঠতম এবং শেষ ম্যাচ, একই সাথে আগের দিনে অনুষ্ঠিত পঞ্চম খেলা।
পটভূমি
আলজেরিয়া শুরুতেই পশ্চিম জার্মানিরকে ২-১ গোলে বিস্ময়করভাবে পরাজিত করে তাদের বিশ্বকাপ অভিযান শুরু করেছিলো, "১৯৬৬ সালে উত্তর কোরিয়ার কাছে ইতালি পরাজিত হওয়ার পর এটিই ছিলো বিশ্বকাপের সবচেয়ে বড় অঘটন", এবং "এটিকে বিশ্বকাপ ইতিহাসের অন্যতম বড় অঘটন হিসেবে ধরা হয়"। আলজেরিয়া প্রথম কোন আফ্রিকান বা আরব দল যারা ফিফা বিশ্বকাপে কোনো ইউরোপীয় দলকে পরাজিত করেছিলো। তারা শেষ ম্যাচে চিলিকে ৩–২ গোলে হারানোর পূর্বে অস্ট্রিয়ার কাছে ০–২ গোলে হেরেছিলো। চিলির বিপক্ষে আলজেরিয়া জয় পাওয়ার ফলে তারা প্রথম কোন আফ্রিকান বা আরব হিসেবে বিশ্বকাপে দুটি জয় পাওয়ার গৌরব অর্জন করে।
পশ্চিম জার্মানি বনাম অস্ট্রিয়া ম্যাচের আগের দিন আলজেরিয়া তাদের শেষ ম্যাচটি খেলেছিল, যার ফলে পশ্চিম জার্মানি আর অস্ট্রিয়া আগে থেকেই জানতো যে পরবর্তী পর্বে যাওয়ার জন্য তাদের কী ফলাফল দরকার। কোনভাবে যদি পশ্চিম জার্মানি এক বা দুই গোলে জিতে তাহলে পশ্চিম জার্মানি এবং অস্ট্রিয়া উভয়েই গোল পার্থক্যের ট্রাইব্রেকারের ভিত্তিতে যোগ্যতা অর্জন করতে পারে। তবে যদি পশ্চিম জার্মানি চার বা তার বেশি গোলে জয় পেত তাহলে পশ্চিম জার্মানি এবং আলজেরিয়া যোগ্যতা অর্জন করতো। আর পশ্চিম জার্মানি যদি তিন গোলের জয় পেত তাহলে অস্ট্রিয়া এবং আলজেরিয়াকে পরবর্তী ট্রাইব্রেকারের (স্বপক্ষে গোল সংখ্যা) মুখোমুখি হতে হতো, যেখানে অস্ট্রিয়ারকে এই বাধা এড়ানোর জন্য আগে থেকেই তাদের স্বপক্ষে, কমপক্ষে দুইটি গোল থাকার প্রয়োজন হতো। আর যদি পশ্চিম জার্মানি যদি হারতো বা ম্যচটি ড্র হতো তাহলে তারা বাদ পড়ে যেতো।
মেকনেস গ্র্যান্ড মসজিদ
মেকনেস গ্র্যান্ড মসজিদ মরক্কোর প্রাচীন শহর মেকনেসের প্রধান ও ঐতিহাসিক মসজিদ। এটি প্রাচীন শহরটির বৃহত্তম ও গুরুত্বপূর্ণ মসজিদ এবং প্রাচীনতম নিদর্শনগুলোর মধ্যে অন্যতম।
ইতিহাস
মরক্কোর অন্য শহরগুলোর গ্র্যান্ড মসজিদের মতো, এটি প্রাচীন শহরের কেন্দ্রে সবচেয়ে গুরুত্বপূর্ণ বাণিজ্যিক ও ধর্মীয় জেলায় অবস্থিত। শহরটির প্রধান ও ঐতিহাসিক মাদ্রাসাগুলো মসজিদের নিকটে অবস্থিত।
মসজিদটি ১২ তম শতাব্দীতে আলমোরাভিদ রাজবংশের অধীনে নির্মিত বলে মনে করা হয়। আলমোহাদ খলিফা মুহাম্মদ আল-নাসিরের (রাজত্বকাল ১১৯৯-১২১৩) অধীনে এর উল্লেখযোগ্য সংস্কার ও সম্প্রসারণ করা হয়। আলমোহাদ যুগ থেকে মসজিদটিতে ফেজের আল-কারাওইন মসজিদের গ্রেট আলমোহাদ ঝাড়বাতির অনুরূপ একটি বৃহৎ ও সুসজ্জিত তামার ঝাড়বাতি রয়েছে।
আবার মেরিনিডদের অধীনে ১৪ তম শতাব্দীতে মসজিদটি পুনঃসংস্কার করা হয়। মিনারটি ধসে পড়ে ৭ জন মুসল্লির মৃত্যু হলে পরবর্তীতে এটি মেরামত করা হয়। মেরিনিডরা বিশেষত শহরের প্রধান মাদ্রাসাগুলো তৈরি করে যেগুলো মসজিদের চারদিক জুড়ে আছে। মাদ্রাসাগুলোর মধ্যে নিকটস্থ আবু ইনানিয়া মাদ্রাসা (১৩৩৬ সালে নির্মিত) এবং সুলতান আবু আল-হাসান কর্তৃক নির্মিত দুটি মাদ্রাসা, মাদ্রাসা আল-কাদী ও মাদ্রাসা শুহুদ অন্তর্ভুক্ত রয়েছে। আবু আল-হাসান মসজিদে একটি গ্রন্থাগার যুক্ত করেন এবং শিক্ষকতার জন্য বেশ কয়েকজন ইসলামি পণ্ডিতের ব্যবস্থা করেন।
সর্বশেষ অ্যালৌউত সুলতানদের অধীনে আরও পুনঃসংস্কার করা হয়। মৌলে ইসমাইল (রাজত্বকাল ১৬৭২-১৭২৭) মিহরাবের অংশটি পুনর্নির্মাণ করেন এবং মসজিদটিতে মিম্বার, আনজা ও প্রাঙ্গণে ঝর্ণা যুক্ত করেন। মৌলে মোহাম্মদ বিন আবদুল্লাহ (রাজত্বকাল ১৭৫৭-১৭৯০) বর্তমান মিনারটি নির্মাণ করেন।
স্থাপত্য
মসজিদটির গঠন ও বিন্যাস ঐতিহ্যবাহী মরক্কান বা উত্তর আফ্রিকার মসজিদগুলোর অনুরূপ। এর আয়তন প্রায় ৩৫০০ বর্গমিটার। এটি একটি বিশাল অভ্যন্তরীণ প্রার্থনা কক্ষ যার মূল অংশ (প্রাঙ্গণের দক্ষিণে) ৯ টি বারান্দায় বিভক্ত‌ যেগুলো দক্ষিণ-পূর্ব প্রাচীরের সমান্তরালে বিস্তৃত। খিলান ও কলামগুলো সমতল এবং মেঝে মাদুর দিয়ে ঢাকা। মৌলে ইসমাইলের অধীনে পুনর্নির্মাণের সময় থেকে মিহরাবটি রঙিন প্লাস্টার দিয়ে সজ্জিত। মিম্বরটিও একই সময় ধরে আছে।
মসজিদের বাইরের অংশটি আশেপাশের ভবনগুলোর জন্য অস্পষ্ট। মসজিদটির ১১ টি দরজা আছে এবং পশ্চিম পাশের প্রধান প্রবেশদ্বারগুলোর মধ্যে অন্যতম একটি প্রবেশদ্বার হলো বাব আল-কুতুব। এটিতে সবুজ টালিযুক্ত ছাদের পাশাপাশি একটি বৃহৎ ও লক্ষণীয় মিনার রয়েছে। বর্তমান মিনারটি অ্যালৌউত সুলতান মৌলে মোহাম্মদ বিন আবদুল্লাহর শাসনামল থেকে আছে। অন্যান্য মরক্কান মিনারগুলোর মতো এটি বর্গাকার ও দীর্ঘ এবং এর শীর্ষে একটি ছোট ও খাটো টাওয়ার রয়েছে, ফলে এই ছোট টাওয়ারটির শীর্ষে চারটি সোনালী তামার বল আছে। ছোট মিনারের সম্মুখভাগ চারটি চকচকে সবুজ টালির বেড়া দ্বারা আবৃত, যা মেকনেসের মিনারগুলোর একটি স্বতন্ত্র বৈশিষ্ট্য। মিনারের গোড়ায় একটি দার আল-মুওয়াক্কিত বা ঐতিহ্যবাহী কক্ষ রয়েছে।
২০১৪ নিউজিল্যান্ড ক্রিকেট দলের ওয়েস্ট ইন্ডিজ সফর
নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ২৯ মে, ২০১৪ তারিখ থেকে ৯ জুলাই, ২০১৪ তারিখ পর্যন্ত ওয়েস্ট ইন্ডিজ সফর করে। সফরে তারা ওয়েস্ট ইন্ডিজ ক্রিকেট দলের বিপক্ষে দুইটি টুয়েন্টি২০ আন্তর্জাতিক (টি২০আই) এবং তিনটি টেস্ট খেলায় প্রতিদ্বন্দ্বিতা করে।
গত ১২ বছরের মধ্যে বিদেশের মাটিতে শীর্ষ-৮ টেস্টভূক্ত দলের বিপক্ষে নিউজিল্যান্ড প্রথম টেস্ট সিরিজ জয়লাভ করে।
খেলা পরিচালনাকারী কর্মকর্তা
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
ওয়াশিংটন স্টেট রুট ৫৩৬
স্টেট রুট ৫৩৬ (এসআর ৫৩৬) যুক্তরাষ্ট্রের ওয়াশিংটনের স্কাগিট কাউন্টিতে অবস্থিত, ৫.৩৮ মাইল (৮.৬৬ কি.মি.) লম্বা একটি রাজ্য মহাসড়ক। রাস্তাটি দক্ষিণ-পূর্ব থেকে ফেডোনিয়ার এসআর ২০ থেকে মাউন্ট ভেরন হয়ে সেই শহরের ইন্টারস্টেট ৫ (আই-৫) এ গিয়ে সমাপ্ত হয়। এসআর ৫৩৬, ১৯৬৪ সালের মহাসড়ক পূনঃনামকরনের সময় প্রাইমারী স্টেট হাইওয়ে ১ (পিএসএইচ ১) এর অ্যানাকোর্টিস শাখার প্রতিস্থাপন হিসেবে নামকরণ করা হয়। তারপর ১৯৭৩ সালে এসআর ৫৩৬ কে ছোট করে বর্তমান অবস্থায় নিয়ে আসা হয়,যখন এসআর ২০ কে পশ্চিমদিকে একটি শাখা সড়ক সহ অ্যানাকোর্টিস পর্যন্ত বর্ধিত করা হয়্।
রাস্তার বিবরণ
স্কাগিট আঞ্চলিক বিমানবন্দর এবং ফেডোনিয়ার উত্তরে অবস্থিত এসআর ২০ থেকে মেমোরিয়াল সড়ক হিসেবে এসআর ৫৩৬ এর যাত্রা শুরু ।  তারপর রাস্তাটি পূর্বদিকে কৃষি জমি অতিক্রম করে স্কাগিট নদী পাড়ি দিয়ে মাউন্ট ভেরন বরাবর চলতে থাকে।  রাস্তাটি সুইং ব্রিজ হয়ে নদী পাড়ি দিয়ে মাউন্ট ভেরনের শহরতলীতে প্রবেশ করে, তারপর ৩য় স্ট্রিট এবং ডিভিশন স্ট্রিট পাড়ি দিয়ে পূর্বদিকে মোড় নেয়। অবশেষে রাস্তাটি পশ্চিম দিকে মোড় নিয়ে স্কাগিট ট্রান্সপোর্টেশান সেন্টার পাড়ি দিয়ে কিনকেইড স্ট্রিট ধরে এসআর ৫৩৬ এর শেষ প্রান্ত বিএনএসএফ রেললাইনের পূর্বে আই-৫ এর ডায়মন্ড ইন্টারচেঞ্জ এ গিয়ে সমাপ্ত হয়।
রক্ষণাবেক্ষণের অংশ হিসেবে ওয়াশিংটন স্টেট ডিপার্টমেন্ট অব ট্রান্সপোর্টেশান (ডব্লিউএসডিওটি) প্রতি বছর রাস্তাটি ব্যবহারকারী যানবাহনের পারিসংখ্যান প্রকাশ করে থাকে। রাস্তাটি দিয়ে দৈনিক গড়ে কতটি যানবাহন চলাচল করলো তা হিসেব করে বছর শেষে তথ্য পাওয়া যায়, একে অ্যানুয়াল অ্যাভারেজ ডেইলি ট্রাফিক(এএডিটি) বলা হয়।। ২০১১ সালের ডব্লিউএসডিওটির হিসেব অনুসারে এসআর ৫৩৬ দিয়ে দৈনিক গড়ে ৪,৬০০ থেকে ২৩,০০০ যানবাহন চলাচল করে মাউন্ট ভেরনের শহরতলী অংশ দিয়ে।
ই. আই. কার্লাইল
এডওয়ার্ড আরভিং কার্লাইল (১৫ সেপ্টেম্বর ১৮৭১ - ৯ ফেব্রুয়ারি ১৯৫২) একজন ব্রিটিশ লেখক এবং ইতিহাসবিদ ছিলেন।
তিনি অক্সফোর্ডের সেন্ট জনস কলেজে শিক্ষা লাভ করেন, যেখানে তিনি ক্যাসবার্ড পণ্ডিত ছিলেন। তিনি ১৮৯৪ সালে স্নাতক হন এবং ডিকশনারী অফ ন্যাশনাল বায়োগ্রাফির সহকারী সম্পাদক নিযুক্ত হন। ১৯০১ সালে অক্সফোর্ডের মার্টন কলেজের সভ্য নির্বাচিত হওয়ার পর তিনি এই ভূমিকা ত্যাগ করেন। এরপর তিনি অক্সফোর্ডের লিঙ্কন কলেজে ১৯০৭ থেকে ১৯৪৪ সালে অবসরের আগ পর্যন্ত চাকরি করেন।
মন্তব্য
<references group="" responsive="1">
হাওয়া খানা, পুঠিয়া
হাওয়া খানা বাংলাদেশের রাজশাহী বিভাগে অবস্থিত অন্যতম প্রত্নতাত্ত্বিক স্থাপনা। পুঠিয়ার বিখ্যাত চারআনি রাজার হাওয়া খানাটি ঐতিহাসিক পুঠিয়ার ১৭টি পুরকীতির একটি।
অবস্থান
পুঠিয়া উপজেলা সদরের রাজ প্রাসাদ থেকে ৩ কিলোমিটার এবং পুঠিয়া বাজার থেকে ৩ কিলোমিটার পশ্চিমে তারাপুর গ্রামে হাওয়াখানাটি অবস্থিত। একটি বিশাল পুকুর এর মধ্যবর্তী স্থানে এই দ্বিতল ভবনটি অবস্থান করছে। অবস্থান: গ্রামঃ তারাপুর, ইউনিয়নঃ পুঠিয়া, উপজেলাঃ পুঠিয়া, জেলাঃ রাজশাহী
ইন এ ল্যান্ড ফার ফ্রম হোম
ইন এ ল্যান্ড ফার ফ্রম হোম হচ্ছে সৈয়দ মুজতবা আলীর দেশে বিদেশে বইয়ের ইংরেজি অনুবাদ। এই বইটি বিবিসির দক্ষিণ এবং মধ্য এশিয়ার নির্বাহী সম্পাদক নাজেস আফরোজের দ্বারা অনূদিত।
এই বইটি রায়মন্ড ক্রসওয়ার্ড বুক এ্যাওয়ার্ড ২০১৬-র জন্য স্বল্পতালিকাতে স্থান পায়।
কারক্রস মরুভূমি
থাম্ব|270x270পিক্সেল|কারক্রস মরুভূমির সাইনবোর্ড থাম্ব|270x270পিক্সেল| মে মাসে কারক্রস মরুভূমি, পেছনে [[নারেস হ্রদ]] কারক্রস মরুভূমি, কানাডার ইউকনের কারক্রস শহরের উত্তরে ক্লোনডাইক মহাসড়কের পূর্ব প্রান্ত ঘেষে অবস্থিত। কারক্রস মরুভূমির আয়তন প্রায় , বা । প্রায়ই "বিশ্বের সবচেয়ে ছোট মরুভূমি" হিসাবে বিবেচিত হলেও  এটি মূলত উত্তর মেরু অঞ্চলের হিমবাহ হ্রদ শুকিয়ে যাওয়ার পর হ্রদের তলদেশের পলিকণার উম্মুক্ত বালির স্তুপ। এর দক্ষিণে সামান্য দূরত্বে কারক্রস শহর ও নারেস হ্রদ অবস্থিত। ইউকন সরকার ১৯৯২ সালে কারক্রস মরুভূমিকে একটি 'সংরক্ষিত অঞ্চল'  করার প্রচেষ্টা চালিয়েছে, কিন্তু স্থানীয়দের বিরোধিতার কারণে ব্যর্থ হয়েছে। স্থানীয়রা বিনোদনমূলক উদ্দেশ্যে বালিয়াড়িকে ব্যবহার করে।
পটভূমি
কারক্রসকে সাধারণত 'মরুভূমি' বলা হলেও এটি উত্তর আমেরিকা মহাদেশের মেরু অঞ্চলের বালিয়াড়ি। ভূবিজ্ঞানের সংজ্ঞানুযায়ী স্থানটিকে সত্যিকারের মরুভূমি হিসাবে বিবেচনা করা হয়না, কারণ এই অঞ্চলের জলবায়ু  খুব আর্দ্র। মরুভূমিতে সাধারণত বছরে ১০ ইঞ্চির কম বৃষ্টিপাত হয়। মরুভূমির স্বাভাবিক মাত্রার চেয়ে কারক্রসের আদ্রতা অনেক বেশি। শেষ হিমবাহের সময় বড় হিমবাহী হ্রদ গঠনের ফলে পলিকনা জমে এখানকার বালির স্তুপগুলি গঠিত হয়েছিল। হ্রদগুলি শুকিয়ে গেলে ক্ষয়িত পলিকণা উম্মুক্ত হয়ে বালিয়াড়ি হিসেবে প্রকৃতিতে টিকে যায়। বর্তমানে কারক্রসের নিকটস্থ বেনেট হ্রদ হতে বায়ুপ্রবাহের মাধ্যমে বালু এসে এখানে জমে। বালিয়াড়িতে বৈকাল সেজ ( কেরেক্স সাবুলোসা ) এবং ইউকন লুপিনের মতো অস্বাভাবিক প্রজাতির উদ্ভিদ বিভিন্ন ধরনের গাছপালা রয়েছে।
জলবায়ু
থাম্ব|270x270পিক্সেল|শীতকালে কারক্রস মরুভূমি। কারক্রস মরুভূমি আশপাশের অঞ্চলের তুলনায় বেশ শুষ্ক। পার্শ্ববর্তী পর্বত দ্বারা সৃষ্ট বৃষ্টিচ্ছায় প্রভাবের কারণে এখানে বছরে -এর কম বৃষ্টিপাত হয়। ফলাফল সরূপ, তুলনামূলক শুষ্ক কারক্রস বালিয়াড়িতে বেশ কয়েকটি বিরল প্রজাতির উদ্ভিদ প্রভাব বিস্তার করেছে। উত্তর আমেরিকায় যে চারটি অঞ্চলে বৈকাল সেজ পাওয়া যায়, তার মধ্যে কারক্রস অন্যতম। মূলত এশিয়ার বৈকাল হ্রদ অঞ্চলের বৃক্ষ বৈকাল সেজ এখানেও দেখা যায়। এছাড়া আশেপাশের এলাকার জন্য অস্বাভাবিক ইউকন লুপিন গাছ এখানে "আগাছার মতো বেড়ে ওঠে।" যদিও এই গাছগুলি বর্তমানে বালিয়াড়ির বেশিরভাগ অংশকে আটকে রেখেছে, তথাপি দাবানলের মতো একটি বড় ঘটনা সহজেই গাছপালা পরিষ্কার করতে পারে এবং বালিয়াড়ির স্তুপগুলিকে আবারো সক্রিয় অবস্থায় ফিরিয়ে দিতে পারে।
বিনোদন
গ্রীষ্মকালে কারক্রস স্তুপাকৃতির বালুটিলায় স্থানীয়রা স্যান্ডবোর্ডিং খেলে। পর্যটক গোষ্ঠীগুলি রাস্তার পাশে নৈসর্গিক দৃশ্য দর্শনে আসে। অন্যান্য গ্রীষ্মকালীন কার্যক্রমের মধ্যে রয়েছে সৈকত ভলিবল, হাইকিং, স্কাইডাইভিং, এবং চার চাকার মোটরসাইকেলে ভ্রমণ। শীতকালে, এলাকাটি প্রধানত ক্রস-কান্ট্রি স্কিইং এবং স্নোবোর্ডিংয়ের জন্য ব্যবহৃত হয়। নিকটস্থ হোয়াইট পাস ও ইউকন রুট একটি জনপ্রিয় পর্যটন আকর্ষণ, যা প্রতি বছর অনেক পর্যটককে কারক্রস এলাকায় নিয়ে আসে। ওরিয়েন্টিয়ারিং প্রতিযোগিতা কারক্রস ডেজার্ট নামের একটি মানচিত্রের উপর অনুষ্ঠিত হয় যার অঞ্চলটির কিছু অংশ রয়েছে।
আব্দুল্লাহ ওজালান
আব্দুল্লাহ ১৯৭৯ সাল থেকে ১৯৯৮ সাল পর্যন্ত সিরিয়ায় ছিলেন। তিনি ১৯৭৮ সালে পিকেকে প্রতিষ্ঠা করতে সাহায্য করেছিলেন এবং ১৯৪৮ সালের কুর্দি-তুর্কি সংঘর্ষে নেতৃত্ব দিয়েছিলেন। তিনি তার বেশিরভাগ নেতৃত্বের জন্য সিরিয়ায় ছিলেন, যা ১৯৯০-এর দশকের শেষ পর্যন্ত পিকেকে-এর মুক্ত অঞ্চল বা অভয়ারণ্য সরবরাহ করেছিল।
সিরিয়া ছাড়তে বাধ্য হওয়ার পর, আব্দুল্লাহকে ১৯৯৯ সালে নাইরোবিতে তুর্কি ন্যাশনাল ইন্টেলিজেন্স এজেন্সি (এমআইটি) (ইউএসএর সহায়তায়) অপহরণ করে তুরস্কে নিয়ে যায়, যেখানে তাকে তুর্কি দণ্ডবিধির সশস্ত্র সংগঠন গঠনের বিষয় অনুচ্ছেদ ১২৫-এর অধীনে মৃত্যুদণ্ড দেওয়া হয়। যখন তুরস্ক মৃত্যুদণ্ড বাতিল করে, তখন এই সাজা বাড়িয়ে যাবজ্জীবন কারাদণ্ডে রূপান্তরিত করা হয়। তিনি ১৯৯৯ সাল থেকে ২০০৯ সাল পর্যন্ত মারমারা সাগরের ইমরাল কারাগারে ছিলেন, যেখানে তিনি এখনও বন্দী।
আব্দুল্লাহ কারাগার থেকে বেশ কয়েকটি বই প্রকাশ করেছেন। মহিলাদের বিজ্ঞান নামে পরিচিত জিনোলজি হল আব্দুল্লাহ দ্বারা সমর্থিত নারীবাদের একটি রূপ ও পরবর্তীকালে কুর্দিস্তান কমিউনিটিজ ইউনিয়নের (কেসিকে) একটি মৌলিক নীতি। গণতান্ত্রিক সংঘবদ্ধতার আব্দুল্লাহ দর্শন ২০১২ সালে সিরিয়ায় গঠিত একটি স্বায়ত্তশাসিত সরকার উত্তর ও পূর্ব সিরিয়ার স্বায়ত্তশাসিত প্রশাসনের রাজনৈতিক কাঠামোর উপর একটি শক্তিশালী প্রভাব ফেলেছে।
প্রাথমিক জীবন ও শিক্ষা
আব্দুল্লাহ পূর্ব তুরস্কের শানলুরফা প্রদেশের হালফেতি গ্রামে জন্মগ্রহণ করেন। যদিও কিছু সূত্র, তার জন্ম তারিখ হিসাবে ১৯৪৮ সালের ৪ এপ্রিলকে নথিভুক্ত করে, ফলে তার জন্য কোন আনুষ্ঠানিক জন্ম নথি নেই এবং তিনি নিজেই দাবি করেন, যে তিনি কখন জন্মগ্রহণ করেছিলেন তা সঠিকভাবে জানেন না, অনুমান করা হয় যে তিনি ১৯৪৬ বা ১৯৪৭ সালে জন্মগ্রহণ করেন। তিনি পিতামাতার সাত সন্তানের মধ্যে সবচেয়ে বড়।
টেরি চারম্যান
টেরি চারম্যান (২৯ জুলাই ১৯৫০ - ১৫ ফেব্রুয়ারি ২০১৯) ইম্পেরিয়াল ওয়ার মিউজিয়ামের একজন ইতিহাসবিদ এবং তত্বাবধায়ক এবং লেখক ছিলেন।
তথ্যসূত্র
<references group="" responsive="1">
অগমকুয়া
অগমকুয়া হল ভারতের বিহার রাজ্যের রাজধানী পাটনা শহরের একটি প্রাচীন কুয়ো ও প্রত্নক্ষেত্র। এটি মৌর্য সম্রাট অশোকের (খ্রিস্টপূর্ব ৩০৪-২৩২ অব্দ) সমসাময়িক। গোলাকার এই কুয়োটি ইঁটের তৈরি। এর উপরিভাগের উচ্চতা । অবশিষ্ট কাঠের রিং দেখা যায়।
অগমকুয়া আর্কিওলজিক্যাল সার্ভে অফ ইন্ডিয়া কর্তৃক নির্দিষ্ট একটি প্রত্নক্ষেত্রের মধ্যে অবস্থিত। এই প্রত্নক্ষেত্রের পাশে একটি শীতলা মন্দির আছে। এখানে লোকদেবী শীতলার পূজা হয়।
অবস্থান
বিহারের রাজধানী পাটনা শহরের পূর্ব দিকে এবং গুলজারবাগ রেল স্টেশনের উত্তর-পশ্চিম দিকে পাঁচ পাহাড়ির রাস্তার ধারে অগমকুয়া অবস্থিত।
ইতিহাস ও কিংবদন্তি
১৮৯০-এর দশকে ব্রিটিশ আবিষ্কারক লরেন্স ওয়াডেল পাটলীপুত্র মহানগরীর ধ্বংসাবশেষ আবিষ্কার করতে করতে সম্রাট অশোক নির্মিত অগমকুয়াটি আবিষ্কার করেন। বৌদ্ধধর্মে দীক্ষা লাভের আগে অশোক এখানে বৌদ্ধদের উপর নির্যাতন চালাতেন। এটি ছিল অশোকের নরক কুণ্ডগুলির অন্যতম। খ্রিস্টীয় ৫ম থেকে ৭ম শতাব্দী পর্যন্ত সময়কালে ভারতে আগত চীনা পর্যটকদের (খুব সম্ভবত ফা হিয়েনের) রচনায় অত্যাচারের উল্লেখ পাওয়া যায়। কথিত আছে, এই কুয়োর ভিতর আগুন জ্বলত এবং সেই আগুনে অভিযুক্তকে ফেলে দেওয়া হত। অশোকের অষ্টম শিলালিপিতে এই কুয়োটিকে ‘অগ্নিময় কূপ’ বা ‘মর্ত্যস্থ নরক’ বলে উল্লেখ করা হয়েছে। অন্য একটি কিংবদন্তি অনুসারে, মৌর্য সিংহাসনে আরোহণ করার বাসনায় অশোক তার ৯৯ জন সৎ ভাইকে এই কুয়োয় ফেলে হত্যা করেছিলেন।
কিংবদন্তি অনুসারে, এই কুয়োটির সঙ্গে পাতাল বা নরকের যোগসূত্র রয়েছে। একজন সন্ত একটি ভারি কাঠ এই কুয়ো থেকে পেয়েছিলেন। সবাই মনে করত, কাঠটি সমুদ্রে হারিয়ে গিয়েছিল। তারই ভিত্তিতে এই কিংবদন্তিটি প্রচলিত হয়। অন্য একটি ভৌগোলিক সূত্র থেকে অণুমিত হয় অগমকুয়া গঙ্গা নদীর সঙ্গে যুক্ত।  একাধিক জৈন কিংবদন্তির সঙ্গে অগমকুয়া যুক্ত। এর মধ্যে সর্বাধিক প্রসিদ্ধ কিংবদন্তিটি হল জৈন সন্ন্যাসী সুদর্শনের কাহিনি। চন্দ নামে এক রাজা তাকে এই কুয়োয় ফেলে দিলে তিনি জলের উপরিতলে ভাসতে থাকেন। দেখা যায়, তিনি একটি পদ্মফুলের উপর বসে আছেন।
দর্শকরা অগমকুয়ায় মুদ্রা ফেলেন। মুদ্রা ফেলার রীতিটিকে আধুনিক কালেও মঙ্গলজনক মনে করা হয়। হিন্দুদের বিবাহ উৎসব সহ বিভিন্ন উৎসবে এই মুদ্রা ফেলা হয়। কুয়োটিকে পবিত্র মনে করা হলেও এই কুয়োর জল ব্যবহার করা হয় না। কুয়োটির ইতিহাসের সঙ্গে ‘উত্তাপ ও নরকের’ যোগ থাকায় গ্রীষ্মকালেই এই কুয়োয় ফুল ও মুদ্রা ফেলা হয়। মুঘল শাসনকালে মুঘল রাজকর্মচারীরাও এই কুয়োয় স্বর্ণ ও রৌপ্যমুদ্রা ফেলতেন।
গঠন
অগমকুয়া গভীর। এটি গোলাকার। এর ব্যাস -এরও বেশি। কুয়োর উপরের  ইষ্টকনির্মিত এবং নিচের  কাঠের রিং দিয়ে ঘেরা। কুয়োর উপরের অংশটি ছত্রাকে ঢাকা। এই উপরিভাগের আটটি খিলানযুক্ত জানালা আছে। মুঘল সম্রাট আকবর কুয়োটি সংস্কার করান এবং এর উপর একটি ছাউনি নির্মাণ করিয়ে দেন। এই আট-জানালা যুক্ত গোলাকার ছাউনিটি সুন্দরভাবে নির্মিত হয়েছিল।
মাঠ
right|thumb|upright|শীতলা দেবী মন্দির অগমকুয়া ছাড়া এই প্রত্নক্ষেত্রে বিভিন্ন প্রাচীন ও মধ্যযুগীয় স্থাপত্য ও একটি মন্দির অবস্থিত। কুয়োর ঠিক পাশেই শীতলা দেবী মন্দিরটিতে হিন্দু দেবী শীতলার পূজা হয়। এই মন্দিরে সপ্তমাতৃকার মূর্তি আছে। বসন্ত রোগের হাত থেকে বাঁচতে হিন্দুরা এই মন্দিরে পূজা দিতে আসেন। হিন্দু মন্দিরে সচরাচর পুরুষেরা পৌরোহিত্য করলেও, এই মন্দিরের স্বতন্ত্র বৈশিষ্ট্য হল এর মহিলা পুরোহিত।
আড়াইবাড়ীয়া ইউনিয়ন
আড়াইবাড়ীয়া ইউনিয়ন বাংলদেশের ঢাকা বিভাগের কিশোরগঞ্জ জেলার হোসেনপুর উপজেলার একটি ইউনিয়ন।
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
উন্নয়নের জন্য তথ্য ও যোগাযোগ প্রযুক্তি
উন্নয়নের জন্য তথ্য ও যোগাযোগ প্রযুক্তি (ICT4D) হল সামাজিক, অর্থনৈতিক ও রাজনৈতিক উন্নয়নের জন্য তথ্য ও যোগাযোগ প্রযুক্তি এর ব্যবহার। এর উদ্দেশ্য হল প্রযুক্তিতে সহজ প্রবেশ প্রদান করে আন্তর্জাতিক উন্নয়নে সহায়তা করা। "উন্নয়ন", "বৃদ্ধি", "অগ্রসরতা" এবং "বিশ্বায়ন" হল উন্নয়নের জন্য তথ্য ও যোগাযোগ প্রযুক্তি এর ভিত্তি।
আব্দুন সেতু
ওয়াডি আব্দুন সেতু জর্ডানের আম্মান শহরে অবস্থিত একটি সেতু। দেশের একমাত্র কেবল সেতুবন্ধন সেতুটি ওয়াদি আব্দুনকে অতিক্রম করে। সেতু নির্মাণের শুরু হয় ১৪ ডিসেম্বর ২০০২ এবং এটি ১৪ ডিসেম্বর ২০০৬ খোলা হয়ে ছিল। সেতুটি , একটি ভারতীয় বহুজাতিক কোম্পানি লারসেন অ্যান্ড টুব্রো লিমিটেড দ্বারা নির্মিত হয়েছিল। এটি আম্মানের বেল্টওয়ে প্রকল্পের অংশ এবং দক্ষিণ আম্মানকে ৪ র্থ সার্কেল এবং জহরান রাস্তার সঙ্গে সংযোগ করে।
তথ্যসূত্র
<references group="" responsive="1">
আনুশা রেহমান
আনুশা রেহমান আহমদ খান (জন্ম ১ জুন, ১৯৬৮) হলেন একজন পাকিস্তানি রাজনীতিবিদ যিনি ২০১৮ সালের এপ্রিল থেকে মে পর্যন্ত আব্বাসি মন্ত্রিসভায় কেন্দ্রীয় তথ্য প্রযুক্তি ও টেলিযোগাযোগ মন্ত্রী হিসাবে দায়িত্ব পালন করেছিলেন। এর আগে তিনি তৃতীয় শরীফ মন্ত্রীসভাতে ২০১৩ সালের জুন থেকে ২০১৭ সালের জুলাই পর্যন্ত পাকিস্তানের তথ্য প্রযুক্তি ও টেলিযোগাযোগ মন্ত্রী এবং পুনরায় আব্বাসি মন্ত্রিসভায় ২০১৭ সালের আগস্ট থেকে ২০১৮ সালের এপ্রিল পর্যন্ত দায়িত্ব পালন করেছিলেন । তিনি ২০০৮ থেকে ২০১৮ সালের মে পর্যন্ত পাকিস্তান মুসলিম লীগের (এন) প্রতিনিধি হিসেবে পাকিস্তানের জাতীয় পরিষদের সদস্য ছিলেন।
প্রাথমিক ও শিক্ষাজীবন
আনুশা রেহমান ১৯৬৮ সালের ১লা জুন একটি তৎপাকিস্তানি রাজনৈতিক পরিবারে জন্মগ্রহণ করেছিলেন। ১৯৯২ সালে তিনি আইনবিদ্যায় স্নাতক (এলএলবি) স্নাতক হন এবং নিয়ন্ত্রিত শিল্প, নেটওয়ার্ক ও বাজার আইন এবং অর্থনীতিতে ইউনিভার্সিটি কলেজ লন্ডন থেকে এলএলএম ডিগ্রি অর্জন করেছিলেন।
পেশাদার কর্মজীবন
নব্বইয়ের দশকের গোড়ার দিকে আনুশা রেহমান আইনজীবী হিসেবে কর্মজীবন শুরু করেছিলেন। তিনি পেশায় একজন পেশাদার কর্পোরেট আইনজীবী। তার মতে তিনি ১৯৯০ এর দশক থেকে টেলিকম সেক্টরে কাজ করছিলেন।
ছত্তরপুর
ছত্তরপুর (Chhatarpur) ভারতের মধ্য প্রদেশ রাজ্যের ছত্তরপুর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৫ মিটার (১০০০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ছত্রপুর শহরের জনসংখ্যা হল ৯৯,৫১৯ জন। এর মধ্যে পুরুষ ৫৩% এবং নারী ৪৭%।
টুভালুতে ইসলাম
দ্বীপ দেশ টুভালুতে ইসলাম একটি সংখ্যালঘু ধর্ম। ১৯৮৫ সালে আহমদীয়া মুসলমানদের দ্বারা দেশটিতে ইসলামের সুত্রপাত ঘটে।দেশটিতে প্রায় ৫০ জন মুসলমান রয়েছেন, যার মধ্যে সবাই আহমদিয়া আন্দোলনের সদস্য। দেশের অল্প জনসংখ্যার কারণে এটি টুভালুর ০.৫% প্রতিনিধিত্ব করে। টুভালুর রাজধানী ফুনাফুটিতে টুভালু মসজিদটি দেশটির একমাত্র মসজিদ।
ছত্তরপুর
জনসংখ্যার উপাত্ত
এই শহরের জনসংখ্যার ১৫% হল ৬ বছর বা তার কম বয়সী।
টুভালুতে ইসলাম
ইতিহাস
টুভালু দ্বীপপুঞ্জের ব্রিটিশ কনস্যুলার প্রতিনিধি হিসাবে কর্মরত পাকিস্তানি বংশোদ্ভূত ব্রিটিশ আহমাদীয়া মুসলিম, দ্বীপ দেশটিতে সর্বপ্রথম ইসলামকে পরিচয় করিয়ে দিয়েছিলেন। ১৯৮৫ সালে তিনি টুভালু এসেছিলেন এবং অফিসের সময়ের মধ্যে তিনি স্থানীয় জনগণকে ইসলামি বিশ্বাসের পরিচয় দেওয়ার চেষ্টা করেছিলেন। বিশ্বাসটিতে বেশ কয়েকজন ধর্মান্তরিত সহ, আইয়াজ লন্ডনের কমিউনিটির সদর দপ্তরগুলিকে দ্বীপপুঞ্জে একজন ধর্মপ্রচারক প্রেরণের অনুরোধ করেছিলেন। ফলস্বরূপ, হাফিজ জিবরাইল নামের একজন ঘানাই মিশনারী, যিনি ইতিমধ্যে দক্ষিণ প্রশান্ত মহাসাগরে অবস্থান করছিলেন, তিনি ১৯৮৯ সালে দেশটিতে ইসলামের প্রবর্তনের প্রায় চার বছর পরে এসেছিলেন। যাইহোক, ১৯৯১ সালে হাফিজ জিবরাইলকে কিরিবাতি দ্বীপপুঞ্জে স্থানান্তরিত করতে হয়েছিল এবং এভাবে তার পরিবর্তে আবদুল গাফফার নামে এই সম্প্রদায়ের ঘানার আরেক মিশনারী নিযুক্ত ছিলেন। তা সত্ত্বেও, প্রায় পাঁচ বছর দ্বীপপুঞ্জে কাজ করে, তিনি নিজের দেশে ঘানা কাজ করতে ফিরে এসেছিলেন। বেশ কয়েক বছর ধরে, এই দ্বীপগুলিতে কোন ধর্মপ্রচারক না থাকার পরে, আরেকজন ঘানাই মিশনারি আবদুল হাকিম বোয়াটেং এসেছিলেন ২০০৩ সালে, যিনি ২০০৯ অবধি দায়িত্ব পালন করেছিলেন। ২০০৯ সাল থেকে, আহমদিয়া সম্প্রদায়ের একজন ইন্দোনেশিয়ান মিশনারী মুহাম্মদ ইদ্রিস এখন টুভালুর বর্তমান এবং প্রথম অ-ঘানাই মিশনারি।
ছত্তরপুর
যোগাযোগ
এই শহরের নিকটবর্তী রেলওয়ে স্টেশনটি হলো ঝাঁসি বিভাগের অন্তর্গত মহারাজা  ছত্রশাল স্টেশন ছাতরপুর। এই স্টেশনে বিরাম রয়েছে গীতা জয়ন্তী এক্সপ্রেস, ভোপাল -খাজুরাহো মহানামা সুপারফাস্ট এক্সপ্রেস এবং আহমেদাবাদ-আসানসোল সাপ্তাহিক এক্সপ্রেস।
চিলাহাটি মেইল
চিলাহাটি মেইল (রেল নাম্বার-২৭/২৮) বাংলাদেশ রেলওয়ের একটি মেইল ট্রেন। এই ট্রেনটি চিলাহাটি-পার্বতীপুর-চিলাহাটি রেলপথে চলাচল করে।
যাত্রাপথ
পার্বতীপুর থেকে চিলাহাটি ও চিলাহাটি থেকে পার্বতীপুর রেলপথে চলাচলকারী এই ট্রেনটি যাত্রাপথে থাকা সকল স্টেশনে যাত্রাবিরতি দেয়। চিলাহাটি থেকে পার্বতীপুর এসে এই ট্রেনটি রকেট এক্সপ্রেস নাম নিয়ে পার্বতীপুর-খুলনা-পার্বতীপুর রেলপথে চলাচল করে।
স্টেশন তালিকা
চিলাহাটি এক্সপ্রেস যেসকল স্টেশনে যাত্রাবিরতি দেয় নিম্নে তা উল্লেখ করা হলো:
জামে মসজিদ, দিল্লি
মসজিদ-ই জাহান-নুমা (ফার্সি:, দেবনাগরী লিপি: मस्जिद जहान नुमा), দিল্লিতে অবস্থিত ভারতের অন্যতম বৃহত্তম একটি মসজিদ। সাধারণভাবে এই মসজিদটি জামে মসজিদ (जामा मस्जिद, ) নামে পরিচিত।
মুঘল সম্রাট শাহজাহান ১৬৪৪ থেকে ১৬৫৬ সালের মধ্যে মুঘল রাজধানী, শাহজাহানাবাদে এই মসজিদটি তৈরি করেন এবং মসজিদটির প্রথম ইমাম, সৈয়দ আব্দুল গফুর শাহ বুখারী মসজিদটির উদ্ভোধন করেন। ১৮৫৭ সালে মুঘল সাম্রাজ্যের পতন পর্যন্ত এটি ছিল সাম্রাজ্যের প্রধান মসজিদ। মসজিদটি ভারতে ইসলামিক শক্তি এবং ঔপনিবেশিক শাসনে প্রবেশের প্রতীক হিসেবে বিবেচিত ছিল। ব্রিটিশ শাসনের কিছু গুরুত্বপূর্ণ সময়ে এটি রাজনৈতিকভাবেও গুরুত্বপূর্ণ ছিল। এটি এখনও চালু আছে এবং এটি দিল্লির সবচেয়ে গুরুত্বপূর্ণ স্থানগুলোর একটি, যা যার পরিচিতি পুরান দিল্লির সাথে মিশে আছে।
নামসমুহ
মসজিদটির দুটি নাম রয়েছে। প্রথম নামটি শাহজাহান প্রদত্ত নামটি ছিল “মসজিদ-ই-জাহাননামা”, যা অনুবাদ করলে ফার্সি ও উর্দু ভাষায় “পৃথিবীর প্রতিবিম্ব মসজিদ”। এর আরেক নাম হলো জামে মসজিদ, যা সাধারণ মানুষের কাছে প্রচলিত। আরবিতে এর প্রকৃত অর্ত “জামে মসজিদ”। মসজিদটিতে জুম্মার নামায অনুষ্ঠিত হয়, তাই এটিকে জামে মসজিদ বলা হয়। “জামে মসজিদ” নামটি শুধুমাত্র এই মসজিদটির মসজিদ ক্ষেত্রে ব্যবহার করা হয় না। ৭ম শতাব্দী থেকে শব্দটি ইসলামিক বিশ্বে সাম্প্রদায়িক মসজিদ নির্দেশ করতে ব্যবহৃত হয়, আর এ কারণে পৃথিবীর বিভিন্ন মসজিদ এই নামে পরিচিত।
অবস্থান
মসজিদটি শাহজানাবাদে (বর্তমানে: পুরান দিল্লি) অবস্থিত। মসাজিদটির অপর প্রান্তে রয়েছে লালকেল্লা এবং সুনেরি মসজিদ। দিল্লির কেন্দ্রে অবস্থান করায় এর মসজিদটির আশেপাশে ঐতিহাসিক চাঁদনি চক সহ অনেক ব্যবসা কেন্দ্র রয়েছে। ভারতের স্বাধীনতা আন্দোলনে র নেতা, আবুল কালাম আজাদ এর সমাধি এই মসজিদের সাথে সংলগ্ন রয়েছে।
ব্রিটিশ শাসনামল
১৮০৩ সালে, ইংরেজরা শাহজাহানাবাদ দখল করে। সম্রাট মসজিদটির আনুষ্ঠানিক নেতা হিসেবেই থাকেন, তবে মুঘলদের ক্ষমতা এবং ব্যাপকভাবে ক্ষতিগ্রস্ত হয়।। শহরটিতে ব্রিটিশদের প্রাথমিক নীতি নাগরিকদের পক্ষেই ছিল। ইংরেজরা মসজিদটির মেরামত এবং সংস্কারের কাজ নেয়। অন্যান্য মসজিদের মতো এই মসজিদেও সামাজিক এবং রাজনৈতিক বক্তব্য প্রদান করা হয়, যেমন: খ্রিষ্টান এবং মুসলিমদের মধ্যে ধর্মতাত্ত্বিক এবং দর্শনগত বিতর্ক অনুষ্ঠিত হয় মসজিদটিতে।
১৮৬২ সালে, ইংরেজদের কার্যক্রমের প্রতি মুসলিমদের বাড়ন্ত বিরক্তির কারণে মসজিদটি আবার মুসলিমদের কাছে ফিরিয়ে দেওয়া হয়। কিছু শর্ত দেওয়া হয়, যার মধ্যে ছিল- মসজিদটি শুধুমাত্র মসজিদ হিসেবেই ব্যবহার করতে হবে এবং ইংরেজরা সেটির উপর নজর রাখবে। মসজিদটির প্রতিনিধিত্ব করতে এবং সেখানে সেই শর্তগুলো প্রয়োগ করতে মসজিদটির আনুষ্ঠানিক প্রতিনিধি হিসেবে দিল্লির সম্মানিত মুসলিম ব্যাক্তিদের নিয়ে জামে মসজিদ পরিচালনা পরিষদ (জেএমএমসি) গঠন করা হয়।
এটি মুসলিমদের কাছে ফিরিয়ে দেওয়ার পর, এটিকে আবার একটি মসজিদে রূপান্তর করা হয়। মুঘল শাসন শেষ হয়ে যাওয়া সত্ত্বেও, মসজিদটি ইসলামিক শাসক এবং উচ্চপদস্থ ব্যক্তিদের সমর্থন লাভ করে। ১৮৮৬ সালে, রামপুরের নবাব মসজিদটির মেরামতের কার্যক্রম পরিচালনার জন্য ১,৫৫,০০০ রুপি দান করেন। ১৯২৬ সালে, হায়দ্রাবাদের নিজাম প্রদত্ত ১,০০,০০০ রুপি মসজিদের এ ধরনের কাজেই ব্যবহৃত হয়।
ব্রিটিশ শাসনের বিরুদ্ধে ক্রমবর্ধমান অস্থিরতা দিল্লির মসজিদগুলোতে প্রভাব ফেলে। মসজিদটিকে প্রায়ই ধর্মের সাথে অসম্পর্কিত, রাজনৈতিক উদ্দেশ্যে এবং প্রতিষ্ঠিত আইনের বিরুদ্ধে ব্যবহার করা হয়। ইংরেজরা যেকোনো প্রকাশ্য স্থানে এ ধরনের কার্যক্রম নজরে রাখতে এবং আটকাতে পারত, কিন্তু মসজিদটি একটি ধর্মীয় স্থান হওয়ায় সেটি দিল্লির মানুষের আবেগ এবং আইনের কারণে ব্রিটিশদের এ ধরনের পদক্ষেপ থেকে রক্ষিত। ঔপনিবেশিক শাসনে হিন্দু এবং মুসলিম সম্প্রদায়ের মধ্যে চরম অস্থিরতা থাকা সত্ত্বেও, হিন্দুরা প্রায়ই মুসলিমদের সাথে এই মসজিদে এসে তাদের ঔপনিবেশ বিরোধী একাগ্রতা প্রকাশ করে।
ঔপনিবেশ পরবর্তী সময়ে
স্বাধীনতার পরবর্তী সময়েও মসজিদটি একটি রাজনৈতিক প্রতীক অব্যাহত থাকে। ১৯১৯৪৭ সালের অক্টোবর মাসের ২৩ তারিখে, ভারতীয় স্বাধীনতা সংগ্রামী, আবুল কালাম আজাদ মসজিদটির মিম্বর থেকে একটি বক্তব্য দেন। ভারত বিভাজনের আসন্ন চিল, যে কারণে দিল্লিতে বিশাল গণ আন্দোলন সৃষ্টি হয়। আজাদ দিল্লির মুসলিমদের ভারতে থাকার জন্য অনুরোধ করেন এবং ভারত তখনও তাদের ভস্মভূমি বলে তাদের আশ্বস্ত করার চেষ্টা করেন।
১৯৪৮ সালে, হায়দ্রাবাদের শেষ নিজাম, সপ্তম আসাফ জাহ এর কাছে মসজিদের মেঝে এক-চতুর্থাংশ মেরামতোর জন্য ৭৫,০০০ হাজার রুপি দান চাওয়া হয়েছিল। নিজাম এর পরিবর্তে ৩,০০,০০০ রুপি দান করেন এবং বলেন যে, মসজিদের এক-তৃতীয়াংশ দেখে যেন পুরানো না মনে হয়।
কুখ্যাতভাবে সাম্প্রদায়িক বাবরি মসজিদ বিবাদ এর ক্ষেত্রে একটি জামে মসজিদ একটি গুরুত্বপূর্ন স্থান ছিল। জামে মসজিদের শাহী ইমাম, সৈয়দ আব্দুল্লাহ বুখারী সেই বিবাদ নিয়ে জামে মসজিদে একটি বক্তব্য রাখেন, যেখানে তিনি হিন্দু পক্ষের রাজনৈতিক সমর্থনের প্রতি নিন্দা জানান এবং মুসলিমদের আবেগকে সমর্থন দেন। এতে পুরান দিল্লিতে একটি আন্দোলন এবং সংঘর্ষ সৃষ্টি হয়। ১৯৮৭ সালে, বাবড়ি মসজিদের বিবাদ নিয়ে জামে মসজিদে একটি বড় শান্তিপূর্ণ বিক্ষোভ সংঘটিত হয়। ১৯৮৭ সালের মে মাসের ২৮ তারিখে, সম্পূর্ণ ভারত জুড়ে চলমান অসস্তিকর পরিস্থিতি এবং বিক্ষোভের মধ্যে ইমাম মসজিদটি বন্ধ করে দেন এবং সরকারের সিদ্ধান্তের প্রতি মুসলিমদের বিরোধিতা প্রকাশ করতে মসজিদটি কালো কাপড়ে সজ্জিত করা হয়। ইসলামিক নেতাদের মাঝে এই সিদ্ধান্তটি তীব্র বিতর্কের সম্মখীন হয়।
আধুনিক সময়ে
বর্তমানে, মসজিদটিকে দিল্লির প্রধান মসজিদ হিসেবে ব্যবহার হয় এবং সেখানে অনেক ধর্মীয় কর্মসূচী মসজিদটিতে পালনা করা হয়ে থাকে। শহরে বসবাসকারী মুসলিমরা জুম্মা এবং দুই ঈদে মসজিদটিতে একত্রিত হন। মসজিদটি পর্যটকদেরও মনযোগ আকর্ষণ করে এবং বিদেশীদের সেখানে ভ্রমণের ফলে একটি বড় পরিমাণ অর্থ আয় হয়।
মসজিদটি আধূনিক সময়েও একটি স্বায়ত্তশাসিত রাজনৈতিক স্থান হিসেবে ব্যবহৃত হয়। উদাহরণস্বরূপ, ২০০১ সালে (১১ সেপ্টেম্বরের হামলার পরে) মসজিদটিতে আফগানিস্তানে যুক্তরাষ্ট্রের বোমা হামলার প্রতিবাদ করা হয়। ২০১৯ সালে, বিতর্কিত নাগরিকত্ব (সংশোধন) আইনের বিরুদ্ধে মসজিদটিতে একটি বিশাল বিক্ষোভ হয়।
সংস্কার
২০০৬ সালে, মসজিদটির জরুরি মেরামত করা প্রয়োজন বলে উল্লেখ করা হয়। সৌদি আরবের রাজা, আবদুল্লাহ সেই সংস্কারের জন্য অনুদান দিতে চান। মসজিদটির ইমাম জানান যে, সৌদি প্রতিনিধিদের নিকট থেকে এই প্রস্তাব তিনি সরাসরি পেয়েছেন, কিন্তিু তিনি তাদের ভারত সরকারের সাথে যোগাযোগ করতে অনুরোধ করেন। দিল্লির আদালত বলে যে, এই বিষয়টির কোনো “আইনত পবিত্রতা” নেই এবং ইমামকে কোনো “বিশেষ সুবিধা” দেয় না।
বিভিন্ন প্রসাশনিক এবং লজিস্টিক বাধার কারণে মসজিদটির সংস্কারের একটি প্রকল্প ২০০০ এর দশকের প্রথম দিক থেকে অবাস্তবায়িত রয়ে গেছে।
২০০৬ সালের জামে মসজিদে বিস্ফোরন
২০০৬ সালের এপ্রিল মাসের ১৪ তারিখে, জুম্মার নামাযের পর দুটি বিস্ফোরন ঘটে। একটি বিস্ফোরনের খুবই অল্প সময়ের পরে আরেকটি বিস্ফোরন সংঘটিত হয়। বিস্ফোরনগুলো কীভাবে হয়েছে তা জানা যায়নি। এ ঘটনায় একজন গুরুতরভাবে আহন হন এবং আটজন হালকাভাবে আহত হন। ইমাম, আহমেদ বুখারী বলেন যে, “আমাদের মধ্যে রাগ রয়েছে কিন্তু আমি আপনাদের শান্তি বজায় রাখার আবেদন করছি।”